2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท สหมิตรถังแก๊ส จำกัด (มหาชน) เริ่มก่อตั้งในปี 2524 ด้วยทุนจดทะเบียนเริ่มแรก 6.4
ล้านบาท โดยกลุ่มตระกูล

“ เอกะหิตานนท์ ” วัตถุประสงค์เพื่อผลิตถังแก๊สปิโตรเลียมเหลวจำหน่ายภายในและต่างประเทศ
โดยมีสำนักงานและโรงงานแห่งแรกอยู่ที่บางมด ด้วยกำลังการผลิตเริ่มต้นเพียง 60,000 ใบ/ปี
จากนั้นมาก็ได้ขยายกำลังการผลิตขึ้นเรื่อยๆ
จนกระทั่งได้ย้ายสำนักงานใหญ่และโรงงานมาอยู่ที่ถนนบางขุนเทียน-ชายทะเล ( ที่ตั้งปัจจุบัน )
และเพื่อรองรับการขยายตัวอย่างรวดเร็วของตลาด ในปี 2537
บริษัทได้ก่อสร้างโรงงานแห่งใหม่ที่จังหวัดลำพูน
โดยโรงงานแห่งนี้ได้รับการส่งเสริมการลงทุนจากคณะกรรมการส่งเสริมการลงทุน
แต่เนื่องจากสภาพเศรษฐกิจที่ตกต่ำมากทั่วภูมิภาคเอเชียแปซิฟิกราวปลายปี 2539
บริษัทจำเป็นต้องปิดโรงงานที่จังหวัดลำพูนลงตั้งแต่ปี 2540 เป็นต้นมา และในปี 2544
บริษัทได้ย้ายเครื่องจักรทั้งหมดมารวมกันที่สถานที่โรงงานปัจจุบันเพื่อเพิ่มผลผลิตรองรับการขยายตัวของตลาดและเพื่อเป็นการใช้ทรัพย์สินให้เกิดประโยชน์สูงสุด
ทำให้ปัจจุบัน บริษัทมีกำลังการผลิตประมาณ 5 ล้านใบต่อปี

2.2 ภาพรวมการประกอบธุรกิจ

บริษัทประกอบธุรกิจเป็นผู้ผลิตถังแก๊สปิโตรเลียมเหลว สำหรับบรรจุแก๊สปิโตรเลียมเหลว LPG
เพื่อจำหน่ายภายในและต่างประเทศ ภายใต้เครื่องหมายการค้า “SMPC”
และเครื่องหมายการค้าของลูกค้า (กลุ่มบริษัทค้าน้ำมันและเชื้อเพลิง)
โดยถังแก๊สของบริษัทได้รับการออกแบบให้ได้ตามมาตรฐานผลิตภัณฑ์อุตสาหกรรมทั้งของประเทศไทย
(Thai Industrial Standard–TIS) และต่างประเทศทั่วโลก เช่น มาตรฐานสากล (ISO),
มาตรฐานประเทศสหรัฐอเมริกา (DOT), มาตรฐานประเทศออสเตรเลีย (AS),
มาตรฐานประเทศอังกฤษ (BS), มาตรฐานสหภาพยุโรป (EN) และ
มาตรฐานตามระเบียบของสหภาพยุโรป (TPED)

2.3 โครงสร้างของรายได้

บริษัทมีสายผลิตภัณฑ์หลักเพียงอย่างเดียว คือ ถังแก๊สปิโตรเลียมเหลวขนาดต่างๆกัน ตั้งแต่ 1.25 –
48 กก. (3-108 ลิตร)

โครงสร้างของรายได้จึงแบ่งเป็นตลาดในประเทศและตลาดต่างประเทศ ดังนี้

  ------------------ ---------- --------- ---------- -------- ---------- --------
  ประเภท             ปี 2552               ปี 2551              ปี 2550     

                     ล้านบาท     %         ล้านบาท     %        ล้านบาท     %

  ตลาดในประเทศ       132.14     11        569.51     20       177.55     10

  ตลาดต่างประเทศ      1,056.18   89        2,218.26   80       1,540.11   90

  รวม                1,188.32   100       2,787.77   100      1,717.66   100
  ------------------ ---------- --------- ---------- -------- ---------- --------

  2.4 เป้าหมายการดำเนินธุรกิจ

ในปี 2552 ยอดขายไม่เป็นไปตามเป้าหมายที่ตั้งไว้ที่ 4.2 ล้านใบ/ปี ด้วยสาเหตุที่ได้กล่าวในหัวข้อ
2.6 อย่างไรก็ตาม ในปี 2553 ผู้บริหารได้เร่งปรับเปลี่ยนกลยุทธ์การขาย
เพื่อเพิ่มยอดขายให้กลับสู่สภาวะปกติ เพื่อให้ผลประกอบการกลับมากำไรโดยเร็ว
โดยมุ่งเน้นในคุณภาพและมาตรฐานที่สูงกว่าผู้ผลิตรายอื่นๆเพื่อรักษากลุ่มลูกค้าเดิม
และลดต้นทุนการผลิตโดยเพิ่มมาตรการในการตรวจสอบคุณภาพและมาตรฐานในทุกขั้นตอนของการผลิตเพื่อลดส่วนสูญเสียที่เกิดจากกระบวนการผลิต
เพื่อให้สามารถควบคุมต้นทุนในการผลิตให้สามารถแข่งขันในด้านราคากับผู้ประกอบการรายอื่นในการขยายตลาดลูกค้ารายใหม่ได้

-5-

2.5 ลักษณะของผลิตภัณฑ์

ถังแก๊สปิโตรเลียมเหลว ที่บริษัทผลิตตามมาตรฐานผลิตภัณฑ์อุตสาหกรรม กระทรวงอุตสาหกรรมมี 2
แบบคือ

1. ถังสองส่วน ขนาดบรรจุตั้งแต่ 1.25 – 16 กก.

  ประกอบด้วยส่วนหัวและส่วนก้น แต่ละส่วนทำด้วยเหล็กกล้าชิ้นเดียว
  เมื่อนำมาเชื่อมประกอบเข้าด้วยกันแล้ว

จะมีรอยเชื่อมตามแนวเส้นรอบวงได้ 1 รอย

2. ถังสามส่วน ขนาดบรรจุตั้งแต่ 18 – 48 กก.

  ประกอบด้วยส่วนหัว ส่วนก้น เช่นเดียวกันกับถังสองส่วน
  และส่วนกลางจะเป็นรูปทรงกระบอกเชื่อมประกอบกัน

เป็นถัง สำหรับส่วนกลางทำด้วยเหล็กแผ่นม้วนมีรอยเชื่อมได้ 1 รอย
เป็นเส้นตรงขนานไปกับแนวแกนของถัง
การประกอบถังสามส่วนจะทำให้ได้ถังที่มีปริมาตรมากตามต้องการ

2.6 การตลาดและภาวะการแข่งขัน

2.6.1 ลักษณะการตลาดและกลุ่มลูกค้า

ตลาดภายในประเทศ

ตั้งแต่ปี 2545 ต่อเนื่องถึงปัจจุบัน ราคาวัตถุดิบ (เหล็ก)
ค่อนข้างเปลี่ยนแปลงอย่างรวดเร็วตามความผันผวนของตลาดโลก
ทำให้ราคาขายต้องปรับตัวให้สอดคล้องกับราคาวัตถุดิบ
กอปรกับผลกระทบจากวิกฤตเศรษฐกิจทั่วโลกในปี 2552 ส่งผลให้ลูกค้าชะลอการสั่งซื้อ
โดยยอดขายในประเทศลดลงจากปีก่อนมาก เนื่องจากในปี 2551
ผลกระทบจากราคาน้ำมันที่ผันผวนมากและสูงขึ้นอย่างต่อเนื่อง
ทำให้ตลาดถังแก๊สรถยนต์ขยายตัวอย่างมากในช่วงกลางปี
และกลับสู่สภาวะปกติตั้งแต่ช่วงปลายไตรมาสที่ 3 ของปี ทำให้ยอดขายปี 2551
สูงมากเมื่อเปรียบเทียบกับปีนี้ (2552) ส่วนในปีหน้า (2553)
บริษัทคาดว่าตลาดถังแก๊สในประเทศจะมีแนวโน้มที่ดีขึ้น
เนื่องจากรัฐบาลอยู่ระหว่างพิจารณามาตรการและข้อกำหนดต่างๆเกี่ยวกับคุณภาพและความปลอดภัยของถังแก๊สหุงต้ม
ซึ่งจะทำให้เกิดการขยายตัวของถังแก๊สใหม่ เพื่อทดแทนถังเก่าที่หมดสภาพ และ/หรือ
หมดอายุการใช้งาน

  ปัจจุบันลูกค้าในประเทศที่สำคัญได้แก่ การปิโตรเลียมแห่งประเทศไทย
  ลักษณะการจำหน่ายเป็นการขาย

ตรง

ตลาดต่างประเทศ

  ตลาดต่างประเทศยังคงเป็นตลาดที่มีความต้องการถังแก๊สเพิ่มขึ้นทุกปีอย่างต่อเนื่อง
  ตามสภาวะเศรษฐกิจและ

การเพิ่มของประชากรโลก กอปรกับหน่วยงานอิสระทั่วโลกให้การสนับสนุนทางการเงิน
และการรณรงค์เรื่องภาวะโลกร้อน การห้ามการตัดไม้เพื่อทำฟืน
ทำให้การขยายตลาดใหม่มุ่งเน้นไปสู่กลุ่มอ่าวอาหรับ กลุ่มประเทศในแอฟริกา และเมดิเตอเรเนียน
ในขณะเดียวกันแนวโน้มของการแข่งขันทางด้านราคาก็สูงขึ้นด้วย
บริษัทจึงจำเป็นต้องปรับปรุงประสิทธิภาพในการผลิตเพื่อให้สามารถแข่งขันในตลาดโลกได้ นอกจากนี้
ผู้นำเข้ายังคงเข้มงวดเรื่องคุณภาพของสินค้าเป็นสำคัญ
รวมทั้งการส่งมอบสินค้าตามระยะเวลาที่กำหนด

-6-

  ในปีที่ผ่านมา (2552) ปริมาณขายถังต่างประเทศลดลงมาก
  สาเหตุจากผลกระทบของเศรษฐกิจที่ตกต่ำทั่วโลก

และเนื่องจากราคาเหล็กตั้งแต่ไตรมาสสุดท้ายของปี 2550 ถึงเดือนกรกฎาคม 2551
ราคาวัตถุดิบ(เหล็ก) ได้ปรับตัวสูงขึ้นมากตามความผันผวนของราคาในตลาดโลก
โดยราคาเฉลี่ยเหล็กในเดือนกรกฏาคม 2551ที่ได้พุ่งขึ้นไปสูงถึง 1,160 ดอลลาร์สหรัฐฯต่อตัน
ทำให้ผู้ค้าแก๊สทั่วโลกได้สั่งซื้อถังเพื่อเก็บในสต็อกเป็นจำนวนมากกว่าปกติ
เพราะเกรงว่าราคาเหล็กจะปรับตัวสูงขึ้นอีก แต่ในปี 2552
เมื่อราคาเหล็กเริ่มปรับตัวลดลงผู้ค้าแก๊สส่วนใหญ่ได้ชะลอการสั่งซื้อเนื่องจากยังมีสต็อกคงเหลือจากการสั่งซื้อในปี
2551และคาดการณ์ว่าราคาเหล็กจะลดลงจึงชะลอการสั่งซื้อเพิ่ม ทำให้ยอดขายของบริษัทฯในปี
2552 ลดลงเมื่อเปรียบเทียบกับปี 2551 อย่างไรก็ตาม
บริษัทได้พยายามปรับปรุงประสิทธิภาพในการทำงาน เพื่อสามารถแข่งขันในตลาดได้
โดยพยายามที่จะขยายตลาดใหม่เพิ่มขึ้น ในส่วนของตลาดเดิม
บริษัทยังสามารถรักษาฐานลูกค้าเดิมไว้ได้ โดยตลาดหลักยังคงเป็นกลุ่มประเทศในแถบเอเชีย ยุโรป
แอฟริกา และอเมริกา

ลักษณะการจำหน่ายมีทั้งการขายตรงและขายผ่านบริษัทตัวแทน เนื่องจากผู้ค้าถังแก๊สในประเทศนั้นๆ
ต้องการมีบริษัทตัวแทนท้องถิ่นเพื่อประสานงาน
ซึ่งจะช่วยทำให้บริษัทลดภาระทางเอกสารและง่ายต่อการวางแผนการจำหน่าย
รวมทั้งการควบคุมสินค้าคงคลัง

2.6.2 สภาพการแข่งขันภายในอุตสาหกรรม

  ตั้งแต่ปี 2539 เป็นต้นมา มีผู้ผลิตรายใหม่ๆเกิดขึ้นไม่น้อยกว่า 8 โรงงานในแถบเอเชีย
  ทำให้การแข่งขัน

ระหว่างประเทศมีมากขึ้น อย่างไรก็ตาม จากการที่บริษัทฯ
ได้ดำเนินการอย่างต่อเนื่องในเรื่องการปรับปรุงประสิทธิภาพการผลิต มุ่งเน้นคุณภาพ
และการจัดส่งตามกำหนด จนได้รับการจัดอันดับเป็น 1 ใน 3 ของผู้ผลิตระดับโลก บริษัทฯ
ได้รับการคัดเลือกและเรียกเข้าประกวดราคาให้กับบริษัทน้ำมันระดับชาติ เช่น Total, Shell,
Exxon Mobil และกลุ่มผู้ค้าแก๊สระดับท้องถิ่นในแต่ละประเทศนั้นๆ อย่างต่อเนื่อง
จึงทำให้บริษัทยังคงรักษาฐานลูกค้าเดิม และสามารถขยายฐานลูกค้าใหม่ได้

  ในปัจจุบัน
  โรงงานผลิตถังแก๊สในประเทศรายสำคัญที่สามารถผลิตถังแก๊สได้ตามมาตรฐานกระทรวง

อุตสาหกรรมของประเทศไทยมีเพียง 4 โรงงาน
โดยมีบริษัทเป็นผู้ผลิตในประเทศรายที่มีกำลังการผลิตสูงสุดประมาณ 5 ล้านใบ/ปี

  อาจกล่าวได้ว่าภาพรวมแนวโน้มการแข่งขันโดยทั่วไป เน้นเรื่องของราคาเป็นสำคัญ
  นอกจากเรื่องคุณภาพของ

สินค้า และความตรงต่อเวลาในการส่งมอบสินค้า ดังนั้น
บริษัทจึงจำเป็นต้องมีการพัฒนาปรับปรุงประสิทธิภาพในการผลิตอยู่ตลอดเวลาเพื่อลดต้นทุนการผลิต
ให้สามารถเป็นผู้นำในตลาดได้

2.7 การจัดหาผลิตภัณฑ์

2.7.1 ลักษณะการจัดให้ได้มาซึ่งผลิตภัณฑ์เพื่อจำหน่าย

2.7.1.1 ลักษณะการผลิต

ปัจจุบัน บริษัทมีโรงงานผลิตเพียงแห่งเดียวคือ สถานที่ตั้งสำนักงานใหญ่ปัจจุบัน
โดยปัจจุบันมีกำลังการผลิตทั้งหมดประมาณ 5 ล้านใบต่อปี
เนื่องจากมีการย้ายทรัพย์สินที่ไม่ได้ใช้งานที่โรงงานในจังหวัดลำพูนมาใช้งานที่กรุงเทพ
เพื่อเพิ่มผลผลิตและรายได้ให้บริษัทมากขึ้น ปีที่ผ่านมาอัตราการใช้กำลังการผลิตเฉลี่ยที่ประมาณ 30%

  2.7.1.2 การจัดหาวัตถุดิบ

ต้นทุนวัตถุดิบที่สำคัญที่ใช้ในการผลิตคือ เหล็กแผ่นรีดร้อน ซึ่งสามารถจัดหาได้ทั้งในประเทศและ

ต่างประเทศ
ในปีนี้สัดส่วนการซื้อวัตถุดิบหลักและวัสดุที่ใช้ในการผลิตในประเทศและต่างประเทศอยู่ที่ประมาณ 80
: 20 ทั้งนี้ขึ้นอยู่กับความต้องการของลูกค้า ความผันผวนของค่าเงินบาทและราคาเป็นสำคัญ
แหล่งวัตถุดิบที่สำคัญในต่างประเทศ ได้แก่ เกาหลี อินเดีย ญี่ปุ่น และจีน เป็นต้น

-7-

เนื่องจากวัตถุดิบที่ใช้ในการผลิตถังแก๊สสามารถจัดหาได้ทั่วไป
บริษัทจึงไม่มีความเสี่ยงในเรื่องการพึ่งพิงวัตถุดิบจากที่ใดเป็นสำคัญ
และจากประสบการณ์การดำเนินธุรกิจยังไม่เคยปรากฏเหตุการณ์การขาดแคลนวัตถุดิบ

2.7.2 ผลกระทบที่เกิดจากกระบวนการผลิต และการดำเนินการของบริษัท

2.7.2.1 ผลกระทบจากกระบวนการผลิต

ในกระบวนการผลิตถังแก๊สทั่วไปนั้น ก่อให้เกิดผลกระทบต่อสิ่งแวดล้อมดังนี้

1.  น้ำเสีย จากกระบวนการล้างถังหลังจากขึ้นรูป และน้ำอาบน้ำใช้อื่นๆ ประมาณ

60 ลูกบาศก์เมตรต่อวัน

2. ปริมาณกากตะกอนจากระบบบำบัดน้ำเสีย ประมาณ 1 ตันต่อเดือน

3.  ของเสียจากอุตสาหกรรม เช่น เหล็ก ซิงค์ออกไซด์ ไขมัน และสบู่

  2.7.2.2 การดำเนินการของบริษัทเพื่อลดผลกระทบ

1. บริษัทได้จัดให้มีระบบบำบัดน้ำเสีย (ระบบบำบัดทางกายภาพ) โดยสร้างบ่อดักไขมันเป็นระยะๆ
ก่อนที่จะส่งไปเติมออกซิเจนเพื่อระบายออกนอกโรงงานต่อไป

2. นอกเหนือจากเศษเหล็กที่สามารถขายได้แล้ว
บริษัทได้จัดส่งขยะอื่นให้รถสุขาภิบาลและรถขนขยะของชุมชนรับไปกำจัดรวมกับขยะชุมชน
เพื่อไม่ให้เป็นมลภาวะต่อไป

3. บริษัทได้จัดให้มีระบบถุงกรองฝุ่นและระบบม่านน้ำ แทรกอยู่ในกระบวนการผลิต
เพื่อกำจัดมลพิษทางอากาศเช่นฝุ่นเหล็กและฝุ่นละอองสี

นอกจากนี้
บริษัทยังได้พยายามลดปริมาณของเสียอุตสาหกรรมลงโดยการปรับปรุงวิธีการผลิตให้เหมาะสมอย่างต่อเนื่องด้วย

2.7.2.3 ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทได้รับการตรวจสอบในเรื่องผลกระทบของสิ่งแวดล้อมจากกรมโรงงานอุตสาหกรรม
กระทรวงอุตสาหกรรมเป็นประจำ
โดยในแต่ละครั้งจะมีการกรอกแบบสอบถามและเลือกตัวอย่างไปวิเคราะห์
ซึ่งผลการตรวจสอบของบริษัทเป็นไปตามข้อกำหนดตามพระราชบัญญัติโรงงานมาโดยตลอด

-8-